Randy Greer i Ignasi Terraza actuen a Barcelona per celebrar el Dia Mundial del Jazz\nPublicat 30/04/2016 11:30CET\nEls intèrprets Randy Greer i Ignasi Terraza actuaran aquest diumenge a l'Hotel Casa Fuster de Barcelona per celebrar el Dia Mundial del Jazz, que va tenir lloc divendres, ha informat l'organització en un comunicat.\nLa banda, composta per la veu romàntica de Randy Greer --deixeble de Nat King Cole--, el pianista català Ignasi Terraza al teclat, Horacio Fumero al contrabaix i Xavier Hinojosa com a bateria, oferirà una proposta íntima i intensa, amb un mix reconegut als escenaris nacionals i internacionals.\nEl grup amenitzarà la vetllada amb un ampli i variat repertori que portarà a l'escenari del Cafè Vienès melodies com 'Georgia in my mind', 'Road 66', 'Quizás, quizás' o 'Amazing Grace'.\nL'objectiu del dia mundial és sensibilitzar tots els públics dels beneficis del jazz, música creativa i original, que va néixer a Louisiana a finals del segle XIX i que des d'aleshores ha aconseguit enamorar tota mena de cultures, ètnies i religions.\nLa seva major fita radica a ser motor de pau, i així com en els seus inicis va aconseguir reduir un dels majors problemes socials de la història unint els sectors marginats a favor de la cohesió racial, avui aconsegueix reforçar el diàleg i la cooperació entre pobles.


"Els set punts no són cosa del calendari, el dia que el Reial Madrid va coincidir amb el Barça li'n van fer 5"\nMentre el redactor en cap del diari Marca critica les contínues queixes de Mourinho per justificar la mala sort de l'equip blanc, l'As defensa les tesis de l'entrenador blanc i afirma que l'equip s'ha vist desfavorit en nou moments de la Lliga pel que fa al dia i l'hora dels partits\nREDACCIÓ Barcelona 28/02/2011 09:22\n260x366 José Mourinho / DOMINIQUE FAGET José Mourinho / DOMINIQUE FAGET\nA José Mourinho se li acaben les excuses. Si més no, aquesta és l'opinió de Roberto Palomar, que, a la contraportada del diari Marca, critica les queixes de l'entrenador blanc pel que fa al calendari imposat i la seva suposada influència en els mals resultats del Reial Madrid. "El dia que el calendari li va fer coincidir en dia i hora amb el Barça, al Reial Madrid li'n van fer cinc", recorda el redactor en cap del diari. La llista de queixes de l'entrenador, assegura, no és curta: prèviament ha trobat pegues a la gespa, , als àrbitres, als quarts àrbitres, a Valdano, als entrandors rivals i a un llarg etcètera.\nEl problema de l'equip blanc és, segons Palomar, "el sistema d'empats que Mourinho va cultivar quan era a Itàlia", que "no té vigència a Espanya". A més, "l'equip no va tenir sort en el darrer partit ni la va buscar", assegura, en referència am l'empat de dissabte contra el Deportivo. Mourinho també s'equivocaria a l'hora de triar quins jugadors surten al camp. El periodista afirma que "hi ha jugadors que sobren i haurien de ser els seus propis companys els qui els aïllessin com a elements nocius per al futbol" i en posa exemples: David Navarro, que va agredir greument al cap Fernando Llorente.\nEl País i les "conspiracions de Mourinho"\nEn aquesta mateixa línia s'expressa José Samano, d'El País. Aquest cop, les crítiques de l'entrenador blanc són considerades "conspiracions". "Si fos així, s'estaria posant en dubte l'autoritat dels mandataris del club: Florentino Pérez i Jorge Valdano. En absolut". El que a primera vista sembla un atac de victimisme podria ser, segons Samano, una mostra més de l'afany de controlar-ho tot de Mourinho. "Si hi ha conspiració, que Mourinho,únic i especial, denunciï la ingravidesa de qui va ser escollit per, entre d'altres coses, contractar-lo a ell. Si no, que calli i respecti una institució i els seus dirigents, amb molt més pedigrí que ell", sentencia el periodista.\nL'As, comprensiu amb Mourinho\nEl rotatiu esportiu madrileny, en canvi, pren nota de les queixes de Mourinho pel calendari i assegura que el Reial Madrid s'ha vist desfavorit en nou moments de la Lliga pel que fa al dia i l'hora dels partits. "El Madrid va arribar a encadenar tres partits en set dies de setembre. Ajax, Reial Societat i Espanyol", apunta, mentre assenyala els responsables d'aquests greuges comparatius: "Aquesta matèria correspon als propietaris dels drets televisius de la majoria dels clubs, Mediapro, el president de la qual és Jaume Roures, que proposa a la Lliga els horaris segons suposats interessos d'audiència".


Un Vendrell brut | les4fonts\nUn Vendrell brut\nThis entry was posted on 4 Juny 2012 by les4fonts, in L.V. Calmet and tagged brutícia, El Vendrell que volem, ERO, FCC, Síndic de Greuges. Bookmark the permalink.\t21 comentaris\nJust fa uns mesos es començava a aplicar l’expedient de regulació d’ocupació (ERO) als treballadors de la neteja del Vendrell, tot deixant a l’atur 12 persones durant un any. Com tots, aquest procés “d’ajust laboral” no va ser pacífic, i mentre que els sindicats denunciaven que una reducció de la plantilla comportaria un servei “precari i tercermundista”, des del Consistori es declarava que pràcticament no es notaria cap afectació, aconseguint mantenir la neteja dels carrers en el mateix estat que sempre.\nDoncs bé, ja fa una setmana que surto fixant-me que cada dia els carrers estan més bruts. Potser és perquè el carrer on visc hi ha aquells arbres emprenyadors de flor groga que ara està caient i que s’està acumulant a les voreres i al marge de la carretera sense que ningú hi vingui a passar l’escombra. Potser és també perquè al mig de la vorera, just al costat de casa, hi ha una taca produïda pel que sembla ser un vòmit i que ja fa una setmana que hi és sense que hagi sigut netejada amb condicions. Sigui com sigui però, entre una cosa i l’altre la imatge del carrer és lamentable.\nMés enllà d’aquests casos concrets i que trobo més evidents per veure’ls dia a dia, en les altres zones la neteja dels carrers en les altres zones no millora. El centre està brut, de dia, i molts cops de nit: a vegades passejar-se pel carrer Alt és haver d’anar evitant caixes de cartró, papers, o bosses de brossa que els comerciants deixen – ordenadament però potser no encertadament – a les portes de les seves botigues per a ser recollides, però que el vent o a vegades persones poc cíviques s’encarreguen d’escampar-les al llarg de tot el carrer. I tot i que val a dir que aquesta situació no pot atribuir-se a l’ERO del servei de neteja ja que fa temps que passa, contribueix a crear del Vendrell una imatge de ciutat bruta.\nAra bé, que el Vendrell no és una ciutat neta no és quelcom que ens hagi d’agafar de nou. Buscant notícies per aquest article he anat a parar a aquest web de l’Ajuntament del Vendrell que sembla ser el resultat d’alguna enquesta que es devia fer ara ja fa un temps sobre l’estat dels carrers i la situació dels contenidors. La queixa estrella és la brutícia dels carrers, mentre que la segona és la falta de contenidors de vidre i de paper per a reciclar. No sé quants anys té aquesta enquesta, però avui en dia jo escriuria igualment que els carrers estan bruts. I molta gent escriuria que sí, que de contenidors de vidre i de paper ja en tenim, però que ara ens falten, de nou, els contenidors per reciclar la brossa orgànica (tema que fins i tot s’ha posat en coneixement del Síndic de Greuges de Catalunya, de ben segur a causa de l’obligació legal de prestar aquest servei). Ara bé, ja ho diuen: la història és cíclica, i ni tan sols El Vendrell se’n salva, d’això.\n21 thoughts on “Un Vendrell brut”\n4 Juny 2012 a les 9:29\nTotalment d’acord ,al meu carrer també es molt brut , cosa que acabo fent jo cada dia de la vergonya que hem fa que a la meva mateixa vorera estigui ple de papers , cigarretes , etc etc . en fi , queda tot dit !!\n10 Juny 2012 a les 8:59\nSi llegiu la noticia al setmanari gratüit “Notícies Tarragona”, a la pàgina 17, sota el titulars “El Pressupost pel 2012 prima l’estalvi i aposta per reduir la inversió en un 8%”, en un dels paràgrafs la noticia comenta: …En aquesta linia, els comptes municipals preveuen renegociar els contractes a la baixa pel que fa a escombreries, neteja viària, vigilància d’edificis públics i altres serveis…”\nTambé es comenta l’ERO parcial de Ràdio i Televisió El Vendrell, pero curiosament en cap moment es proposa un ERO parcial o total (estaria bé fins el maig del 2014) del consistori municipal. No haurien de ser els nostres representants els primers en donar exemple i renegociar els seus sous a la baixa? i no els serveis bàsics que afecten el dia a dia a la ciutadania?. Senyors polítics, no anem bé, no tot s’ho val i penso que en aquests moments és molt més important un ERO al consistori municipal que als serveis de neteja, escombreries, seguretat ciutadana…al cap i a la fi, tots els regidors ja tenen altres sous privats i com a bons representants públics haurien de donar exemple perquè ells poden capejar la crisi molt millor que el pobre treballador que el deixen al carrer o li retallen un 20% el sou\n10 Juny 2012 a les 18:42\naquests mitjans com Noticies tarragona o l’opció el més interessant són els anuncis. La resta és un copy paste amb una clara tendència polítca que és nota de lluny només mirant les fotos de qui surt i els titulars. No perdis un segon és com si fos un tríptic d’uns gran magatzems que utilitza aquest format per vendre fum amb perfum de gran basar oriental. No perdis el temps. fes-me cas Bruna.\n11 Juny 2012 a les 17:06\nAixò és com tot (i sobretot com el que es veurà ara després del rescat): es té diners pel que es vol, o més aviat, per qui es vol.\n4 Juny 2012 a les 14:14\nLiliana, tens tota la raó del món. Ja he dit en altres comentaris, que el Vendrell és un poble brut, trist i gris, és un poble lleig on hi ha enormes contradiccions entre el que es vol vendre als turistes i el que realment tenim al nostre municipi.\nÉs un poble que no ha evolucionat i que en temes de neteja, cura dels carrers i manteniments de façanes d’edificis, planificació urbanística del centre històric, gestió de residus i medi ambient, estem encara a les beceroles com a principis dels anys de la transició democràtica.\nEl lema El Vendrell tot l’any, caldria afegir-hi, El Vendrell tot l’any brut, trist i gris. Sort en tenim que gaudim d’un clima mediterrani excel.lent, amb molta llum i molta lluminositat, perquè si tinguessim un clima atlàntic amb plugues i boires tot el dia, i amb la bruticia que s’acumula dia a dia, el mal estat de la riera de la Bisbal i de la riera del Barri del Puig, la confluència entre les dues rieres a la carretera de Sant Salvador plena de bruticia; en fi que en podriem enumerar un seguit de carrers, places i altres indrets on la neteja brilla per la seva absència i la sensació que té el visitant quan arriba a la vila és de deixadesa total.\nPerò com sempre qui ha de gestionar tots aquests temes i gestionar-ho de manera eficaç, prefereixen seure darrere d’un despatx, callar, no fer declaracions compromeses i esperar el 25 de cada mes per cobrar el sou municipal i que els carrers estiguin més o menys bruts, que les rieres estiguin en estat lamentable tot i les queixes dels veïns als polítics pocs els importa.\nHe parlat directament amb un treballador de la neteja i diu que els estan explotant cada vegada més, que cada vegada han d’assumir més i més carrers amb les mateixes hores i que com que no poden obrir boca, dons a callar perquè sinó amenaces i al carrer.\nI així anem tirant, perquè qui dies passa, anys empeny i ara, aquests polítics que ens governen, tenen tres anys de renda abans no comencin a fer les “actuacions d’emergència i de neteja” un mes abans de les eleccions del 2014. Llavors, recordeu, que tot seran netejes, senyalitzacions de carrers, posades de primeres pedres i construccions a corre cuita d’equipaments ara totalment aturats.\n5 Juny 2012 a les 16:18\nOléee Bruna !!!!!!!!!!\n4 Juny 2012 a les 21:31\nDes del meu punt de vista, el pitjor que té El Vendrell pel que fa a brutícia són les pintades i cartells a parets i façanes; llaunes, bosses i plàstics a terra; façanes del centre molt degradades; etc. Evitar això és feina de l’Ajuntament, però està clar que tots podem contribuïr a que no succeeixi. Però també hi ha el tema de les rieres que és una situació molt pèssima. En ple centre del Vendrell, passar pel costat del torrent i veure tota mena de brutícia, males herbes, pintades, etc. fa molta vergonya. I ja no parlem del Pont de França… un element tant tradicional i conegut de la vila, i que es trobi en aquest estat, és molt pèssim. Quan passeu per allà, fixeu-vos-hi bé.\n4 Juny 2012 a les 22:44\nA Albinyana no tenim escombriare i la gent neteja el troset de la seva casa i no hi ha papers ni res. si que una part de la culpa sembla que la pugui tenir l’administracio, però tothom hi ha de posar el seu granet de sorra. Només cal veure els contenidors mig buigs amb bosses fora, la poda escampada per arreu. Clar sinó som més cívics entre tots ja podem posar un escombraire darrera de cada ciutadà. Aquí manca una mica d’ètica de tothom. El vendrell es brut perque potser una part del seus ciutadans ho són o només té la culpa l’ajuntament?\n5 Juny 2012 a les 7:10\nHi ha una dita molt antiga que diu: “La bruticia crida a la brutícia” i és veritat que la ciutadania pot contribuir a mantenir més nets els carrers, ensenyant els seus fills a no llençar papers al terra, a guardar-se els embolcalls del berenar a la motxilla i llençar-los a l’arribar a casa, i per aquí comença un aspecte important del civisme, però també és veritat que no tot ho pot fer la ciutadania, i el que cal és que primer que tot, des de l’Administració no es facin actuacions puntuals i de cara a la galeria (com la neteja dos vegades l’any de la Riera de la Bisbal), que són diners malgastats i llençats directament a les escombraries, perquè al cap de quinze dies, i segons els veïns, ja torna a estar igual de bruta i maldeixada; cal que veritablement hi hagi un pla dissenyat amb el cap per les persones que realment en saben i que d’una vegada els diners es gestionin de manera que les actuacions siguin efectives, i això no es feina dels ciutadans, sinó dels qui han votat els ciutadans perquè els representin.\nCal primer que tot que a les persones que ens fan diàriament la neteja de tots els nostres carrers, se’ls tracti amb respecte i dignitat des de la mateixa administració i no com a ciutadans de tercera que se’ls menysprea moltes vegades per la feina que fan. Perquè, senyors, sense polítics podem viure tranquil.lament dos, tres o quatre setmanes o un mes sencer i ningú se n’assabenta si són apoltronats al seu despatx o són de vacances a Hawai.\nPerò tres setmanes o un mes sense les persones responsables de la neteja diària, dels responsables de la recollida d’escombreries, dels responsables del manteniment dels contenidors, a veure quin és el municipi que aguanta estar un més sense aquests serveis diàris. Cal un respecte per aquestes persones, respecte que en aquests moments, els polítics no l’estan tenint, des del moment en que varen pactar l’ERO amb l’empresa concessionària. VOLEN ELS MATEIXOS SERVEIS AMB MOLT MÉS PERSONAL que és el que assumeix les consequències de la tant coneguda mala gestió política.\nEstic molt d’acord amb l’Alvaro Quirós que la Riera de la Bisbal, (sobretot les parets són una veritable imatge de deixadesa i mal estat de conservació), el Pont de França i els seus entorns més immediats i jo encara hi afegeixo, les façanes deteriorades de molts carrers del barri antic, la imatge decadent de molts locals i comerços tancats del nucli històric entre d’altres, la imatge de tercer món de la riera del barri del Puig per no dir-ne més fan que el Vendrell pugui encapçalar el rànquing de pobles més deixats de Catalunya.\n5 Juny 2012 a les 11:23\nDisculpeu, en l’anterior missatge, volia dir QUE ELS POLÍTICS VOLEN ELS MATEIXOS SERVEIS AMB MOLT MENYS PERSONAL i presionen i maltracten als més febles per aconseguir reduir els pressupostos un 8% i anunciar-ho a “bombo i platillo” als mitjans de comunicació. Però com sempre, els que reben les conseqüències són els treballadors de base que no tenen dret ni a la queixa.\n5 Juny 2012 a les 16:39\nQuan una administració va malament primer es comença per les empreses subcontractades. Segona etapa són les societats municipals. Tercer pas són els interins, 4t els laboralsi en darrer terme els funcionaris. Aquí al Vendrell ja hem fet els dos primers passos. Ara falta fins on s’arribarà. Només ens cal esperar que algun dia aparegui alguna sorpresa. Tot arribarà. Ara, de cara a l’estiu aquesta brutícia que ara veiem pot anar in crescendo sinó s’hi posa fil a l’agulla. Però tots preferirem destinar uns diners a unes sardanes a la rambla a unes sardines a Sant Salvador i a un castell de focs al Francàs que invertir-los en recollir les brosses que generem?\n5 Juny 2012 a les 19:48\nJa hem vist que el govern quatripartit no serveix de res i que la gestió encara és més nefasta que amb un sol partit; les partides de cada regidoria són intocables i malgrat que molts es posen la boca del treball en xarxa i “anem tots a una”, tots sabem que és una fal.làcia increible i que com diu la frase popular “Al Vendrell cadascú mira per ell” també la podem aplicar al consistori.\nSenyors polítics, hi ha moltes prioritats al municipi i cal escoltar al ciutadà i no contestar-li que si vol alguna cosa, exactament contesti: ” si vol algo, escrigui una instància a l’Ajuntament” com fan molts polítics per treure’s de sobre el problema i amagar el cap sota l’ala. És la queixa de molts veïns quan van a demanar alguna cosa als polítics. I així anem fent, i mentrestant com diu el Miquel Caselles, anem tapant forats “atipant al turista de torn” perquè marxi content i tip, mentre la deixadesa va malmetent la imatge del poble poc a poc.\n5 Juny 2012 a les 21:28\nMoltes gràcies a tots. No n’estava massa convençuda d’aquest article perquè naixia més de l’enfadament de sortir cada dia de casa i veure la vorera feta una porqueria que d’altra cosa, però ja he vist que ha propiciat un debat que, un cop més, supera en nivell i interès al propi article.\nMolt d’acord amb el que heu dit tots, però una reflexió de l’Àlvaro sobre les façanes m’ha fet recordar una cosa que ja fa temps que em pregunto: la legislatura passada aparentment es va dur a terme (o això posava en aquell llibre a tot color imprès per Convergència abans de les eleccions) un estudi cromàtic del Vendrell, suposo que amb aplicació a façanes per crear una aparença més agradable. Algú en sap alguna cosa?\n5 Juny 2012 a les 22:24\nAquest és un tema d’actualitat com molt altres que ha sortit a colació en aquest espai. Esperem que aquest debat serveixi per alguna cosa i almenys de mica en mica la gent vagi agafant consciència i es comenci a plantejar la realitat de les coses que ens volen vendre ensucrada amb un llacet de color rosa perquè sembli més bonic. Però com deu dir algun poeta: al polític se’l ha de mesurar pels seus fets i no pas per les seves paraules. Esperem que cada dia hi hagi més gent que apliqui aquesta premisa a l’hora d’escoltar o veure algun gran titular amb peus de fang.\n6 Juny 2012 a les 8:38\nI el que encara és més efectiu, és que cada ciutadà vagi apuntant en una llibreta els fets positius del dia a dia i els negatius del dia a dia. Jo ho faig i, de moment, en un any de govern, guanya per golejada els aspectes negatius del nostre consistori; la política com diu el Miquel del llaç de color de rosa que amaga un verí mortal, el pastís que ens volen vendre caducat de fa mesos, etc.\nNomés cal mirar les notícies que surten a l’Opció cada quinzena (que més que un setmanari comarcal d’informació general i apolític, sembla un setmanari del Sr. Jaume Domingo -amb fotos incloses- i Convergència) i veure com es redacten les notícies per tenir content al personal. Serà que ja preparen la campanya per al proper alcalde? i comencen ja a vendre fum a la ciutadania? Senyors polítics, més fets palpables i no tanta propaganda barata.\nL’ERO de Cosbapsa ja s’ha produit, l’ERO de Ràdio i Televisió el Vendrell, també. Com diu el Miquel, a qui li tocarà ara?. I mentrestant, el Vendrell cada dia més brut i més deixat de la mà de…\n6 Juny 2012 a les 23:05\nEl dia 20 de juny farem un darrer programa per tancar la temporada de Pas de Vianants, els dimecres de 7 a 8 de la tarda a Ràdio el Vendrell. A veure si pots venir BRUNA, parlaríem una mica de tot el que s’ha parlat en aquest blog i tot allò que afecta el municipi. Per dir alguna cosa, per favor, posa’t en contacte amb mi o amb els membres de 4 fonts a través el mail d’aquesta pàgina. T’ho dic perquè ets una de les persones més actives d’aquest blog. Si altres persones també hi volen part que facin el mateix i ja decidirem, segons la resposta com podem fer el el programa perquè el nombre de convidats és limitats. Però sempre es poden buscar altres formats. Moltes gràcies\n7 Juny 2012 a les 17:31\nJo sóc una persona que ja ha passat pel Pas de Vianants en alguna temporada, fet que agraeixo moltíssim perquè en tinc molt bon record, però prefereixo mantenir-me en l’anonimat, perquè malauradament en aquest poble, a les persones no se les jutja pel que són ni pel que fan, ni com són, ni pel que han fet, sinó que se les jutja en base a perjudicis i estereotips la majoria de vegades sense cap base ni fonament i se’ls hi posa una etiqueta concreta sense cap mena de justificació, fet que fa que la persona afectada no pugui tenir cap mena de defensa i hagi d’acabar opinant anonimament.\nEstic contenta que al menys, ni que sigui de manera anònima, al blog es puguin opinar i expressar el que sentim i opinen molts ciutadans del Vendrell sense que es rebin pressions de cap tipus; tant de bo, estessim en una societat prou plural per entendre que totes les opinions són vàlides i que l’objectiu és que es puguin construir debats participatius i molt enriquidors que ajudin a tirar endavant el municipi!.\nPenso que entre tots podem fer moltes coses positives, però en aquest poble encara cal que es trenquin molts tòpics envers a “etiquetar les persones amb una facilitat esfereidora” sense coneixer-les i creant, com he dit abans, tòpics i prejudicis molt dificils de trencar. Gràcies a tots.\n7 Juny 2012 a les 23:04\nHola Bruna. t’entenc perfectament i espero com a seguidor d’aquest blog que segueixes manifestant les teves inquietuts i aportant el teu granet de sorra perquè tot plegat sigui una mica millor o almenys ho intenten. Una forta abraçda i gràcies pels comentaris sobre Pas de Vianants. Molt agraït. Tens tota la raó en la teva explicació. Aquí al Vendrell encara tenim molt d’esperit tribal que ens costa superar. Dins aquest esperit hi ha l’etiqutetatge malhauradament tan freqüent en el nostre dia a dia. Una abraçada.\n7 Juny 2012 a les 12:16\nNomés volia apuntar que, la manca de neteja dels carrers i l’evident augment de la brutícia als carrers, a banda del que comporta per la imatge del poble, he pogut constatar últimament al barri del Puig, barri en que només es netejava de tan en tant, quan no hi havia ERO i ara us podeu imaginar…, una presència més activa de rates al carrer. Tampoc es pot atribuir aquest fenòmen a l’augment de la brutícia al carrer però, tot hi ajuda. Per tant, penso que aquesta manca de servei de neteja al Vendrell pot comportar conseqüències més serioses de les que podem pensar.\nIsmael Muñoz ha dit:\n26 Juny 2012 a les 12:17\nEncara que em desvii una mica del tema real a tractar, jo tinc l’esperança de que en el futur, les civilitzacions que estudiïn als seus avantpassats ens consideren poc menys que bàrbars per necessitar uns professionals per netejar el que embrutem entre tots. Cada cop que algú llença un paper o una llauna al terra tenint una paperera a 5 passes se’m trenca el cor.\nRetroenllaç: El Vendrell perd diners amb les escombraries perquè vol « les4fonts\n« Turisme i oportunitats\nEl Vendrell: un problema de relat? »


La presidenta ha sol·licitat, amb altres comunitats, que l'ús de la mascareta sigui obligatori en l'espai públic\n4 min. Palma 17/05/2020 15:39\n651x366 Francina Armengol. / ISMAEL VELÁZQUEZ Francina Armengol. / ISMAEL VELÁZQUEZ\nLa presidenta de les Illes, Francina Armengol, demanarà aquest dilluns que Mallorca, Menorca i Eivissa entrin en la fase 2 el 25 de maig. Així ho ha explicat en roda de premsa després de la reunió amb Pedro Sánchez i la resta de presidents de les comunitats autònomes. Precisament perquè hi ha previsió que augmenti la mobilitat i l'activitat, Armengol i la majoria de presidents han demanat que l'ús de la mascareta sigui obligatori en l'espai públic. Pedro Sánchez ha acceptat la petició i ha informat que regularà l'obligatorietat en els pròxims dies. "Estam veient algunes aglomeracions i terrasses on hi ha gent que no compleix, i cada incompliment són possibles nous contagis", ha alertat Armengol, que ha posat èmfasi en la responsabilitat individual per poder continuar avançant en la desescalada.\nEl govern espanyol ha informat en la reunió que s'equipararan les restriccions dels municipis de fins a 10.000 habitants als de menys de 5.000, de manera que de les 6 del matí fins a les 11 del vespre la gent pugui també passejar i fer esport de manera ininterrompuda. En aquest sentit, Armengol ha demanat que, a més, les persones que visquin en municipis de més de 10.000 habitants es puguin moure arreu de l'illa per fer esport, encara que sigui amb franges horàries. Així mateix, ha sol·licitat que en les sortides amb infants puguin ser-hi els dos progenitors i que es pugui fer turisme individual i familiar, i no només a través d'empreses.\nD'altra banda, la presidenta de les Illes ha tornat a plantejar al president espanyol que el repartiment de 16 milions d'euros no reemborsables per fer front a la crisi del coronavirus "seran insuficients", i ha explicat que des del govern d'Espanya "no ens han respost ni sí ni no". Ha precisat que Sánchez va assegurar que es modificarien els criteris, però encara no se sap quins seran els canvis. A més, ha opinat que el govern de Pedro Sánchez "no està prenent la decisió correcta quant als romanents" i ha tornat a reclamar, com ho fa des del principi de la crisi sanitària, que s'aixequi la regla de deute perquè els consells i ajuntaments puguin utilitzar els superàvits.\nCrítiques al decret llei\nQuan se li ha demanat pel decret llei de reactivació econòmica aprovat pel Govern i les crítiques rebudes tant de MÉS per Mallorca com del sector ecologista, la presidenta de l'Executiu ha valorat la tasca dels consellers i ha defensat que "és un bon decret llei amb les mesures polítiques que cal prendre en aquests moments" per pal·liar la caiguda del 30% de l'economia.\nS'ha mostrat disposada a parlar amb les entitats ecologistes i no s'ha volgut pronunciar sobre les declaracions d'Antoni Noguera, en què el coordinador de MÉS l'acusava de voler-se acostar a sectors econòmics vinculats al Partit Popular: "No opinaré sobre les declaracions del coordinador d'un partit que, a més, està al Govern", ha dit, i ha afegit que intenta prendre "les millors decisions des de l'escolta activa i compartint idees amb sectors molt amplis".\nQuant a la tornada del turisme d'àmbit estatal i internacional, la socialista ha dit que era una situació encara "amb molts condicionants, que només podran ser segurs si feim les coses bé". Si tot va com està previst, ha afegit, en la darrera quinzena de juny es faria la prova pilot amb els vols de l'estranger i es començaria a obrir el turisme espanyol. La presidenta dona per fet que quan puguin arribar turistes, no hauran de fer quarantena.\nD'altra banda, Armengol s'ha pronunciat sobre el lleuger rebrot de contagis que hi ha hagut els darrers dies i ha afirmat que, efectivament, "responen a la desescalada", però també al rastreig de contagis i l'important augment de les proves PCR que s'estan fent. Així mateix, ha insistit a poder tenir l'app de rastreig per detectar més contagis.\nLa socialista ha fet la petició perquè hi hagi dues conferències de presidents específiques: una per tractar el pla de reactivació del turisme i l'altra, per abordar la qüestió educativa. A més, ha informat que el Govern balear ja ha fet la seva proposta per un pla de conciliació per a les famílies, que espera "poder articular entre juny, juliol i agost". Això sí, ha subratllat que necessita la implicació de l'executiu espanyol. Sobre les escoletes, ha fet èmfasi un altre cop en els romanents, perquè els ajuntaments i consells puguin "cercar la fórmula per ajudar les famílies", ja que els centres seran més cars perquè s'hi hauran de reduir les ràtios.\nFormentera estrena aquest dilluns la fase 2 amb el bany permès a les platges


4 min. València 19/06/2019 22:16\n651x366 Treballadors de l’edició castellonenca de Levante es van manifestar ahir. Avui hi ha una protesta convocada a València. / DANIEL GARCIA-SALA Treballadors de l’edició castellonenca de Levante es van manifestar ahir. Avui hi ha una protesta convocada a València. / DANIEL GARCIA-SALA\nQuan aquest dijous al matí els lectors castellonencs del diari Levante vagin al quiosc comprovaran que la capçalera que els ha acompanyat els últims 28 anys ja no hi és. Per informar-se del que passa a la seva ciutat i província només podran adquirir el periòdic Mediterráneo, el rotatiu del grup Zeta. Des del moment que el conglomerat de publicacions regionals Prensa Ibérica, editor del Levante, va decidir quedar-se el Grup Zeta -que dirigia fins fa unes setmanes Antonio Asensio Mosbah- es va trobar que tenia dos diaris a Castelló. Finalment, l’empresa dirigida pel saragossà Javier Moll ha decidit tenir-ne un de sol a la ciutat i la província.\nA aquest suport cal afegir-hi que Prensa Ibérica, amb els dos diaris més importants del País Valencià, el Levante i Información, és el grup mediàtic que rep més publicitat institucional de la Generalitat Valenciana. Així, i segons una informació d’ Eldiario.es –ja que l’administració autonòmica encara no ha fet públiques les dades–, sumant als dos rotatius Levante TV, la 97.7 Radio i Superdeporte, el conglomerat va superar el milió d’euros. L’ARA s’ha posat en contacte amb la companyia, que ha declinat valorar les dades.


Argentona inicia l’elaboració del Pla Local de Joventut | La Clau - Revista gratuïta del Maresme\nArgentona inicia l’elaboració del Pla Local de Joventut\nDurant el primer semestre de 2022 a Argentona es duran a terme els treballs de diagnosi\nL’Ajuntament d’Argentona ha posat en marxa els treballs per a l’elaboració del nou Pla Local de Joventut, l’eina que ha de regir les polítiques municipals i la planificació en matèria de Joventut al municipi en els propers anys, per al període 2023-2027.\nDurant els primers sis mesos d’aquest 2022 es farà el disseny d’una diagnosi, que permeti analitzar i actualitzar els indicadors clau d’Argentona i recollir dades rellevants a nivell demogràfic, social i econòmic, per tal de dibuixar una radiografia de la realitat dels joves i les polítiques de Joventut al municipi.\nEs constituirà un grup motor que participarà en sessions de debat i deliberació i que dinamitzarà també el procés d’elaboració de la diagnosi i el Pla.\nLa Fase de diagnosi contempla també una vessant d’anàlisi social, que es desenvoluparà a través de diversos tallers participatius amb joves, que pretenen fer aflorar les necessitats dels joves i recollir propostes d’actuació o millores de les polítiques actuals, així com la difusió d’altres recursos, com una enquesta, entre d’altres.\nAquest procés de diagnosi es tancarà amb la difusió del treball realitzat i un retorn als actors i agents participants i que permetrà avançar posteriorment en la definició d’objectius i el disseny de les estratègies i actuacions que definiran el nou Pla Local de Joventut.\nPer a més informació us podeu adreçar al Servei de Joventut de l’Ajuntament d’Argentona www.argentona.cat/joventut\nActivitats amb motiu del 25N a Argentona


Patrimoni Històric i Arqueològic de Flix. Associació Cultural La Cana: d’octubre 2016\n25 d’oct. 2016\nMés informació a Bloc de Pere Muñoz\nPublicat per Jaume Masip Llop a 12:41\nPublicat per Jaume Masip Llop a 20:20\nEtiquetes de comentaris: Flix Patrimoni Històric desaparegut. Navegació fluvial, pedra seca.\n18 d’oct. 2016\nAquest cap de setmana passat vam acabar les Jornades de Patrimoni i el Curs Coneguem la Ribera d'Ebre d'aquest any i com a cloenda ens agradaria donar les gràcies a tothom que hi ha participat, han esta unes jornades molt especials per a l'associació perquè, entre d'altres coses, hem publicat el primer llibre de la col·lecció Lo Pedrís.\nVolem donar les gràcies a tothom que hi ha participat fen xerrades, actuacions o visites guiades, a la gent que ha fet les fotos, al personal que ha participat en el muntatge i organització, naturalment a la gent de la junta i als socis i sòcies...\nPerò res d'això tindria sentit sense la gent que ha participat en els actes, xerrades o visites.\nAquest any hem tingut 1041 assistències!\nAixò ens anima a continuar treballant pel patrimoni!\nNomés unes fotos de mostra, en anteriors entrades en aquest bloc podeu seguir tots els actes.\nPublicat per Jaume Masip Llop a 6:10\nEtiquetes de comentaris: Jornades de Patrimoni.\nCom bé s'ha anat informant, l'eix temàtic principal de les VIII Jornades de Patrimoni girava a l'entorn de l'església de Flix, l'edifici històric més important de la nostra població. L'exposició de les jornades ha estat dedicada en la seua major part a aquesta construcció. Ha estat, però, el darrer cap de setmana on s'han concentrat la majoria d'activitats que han tingut a l'església com a protagonista. Un d'aquests actes, la restitució de la imatge de la Mare de Déu del Remei, ja ha estat comentat en una entrada anterior. Les altres tres activitats a més de la temàtica, han tingut també un mateix comú denominador, en la persona que les ha conduït: el jove historiador de l'Art Ireneu Visa Guerrero.\nDivendres 7 d'octubre es feia la presentació del llibre L'església de Flix. Gènesi arquitectònica i modificacions principals des del 1883 al 2015. Basat en un treball que Ireneu Visa confegí durant els seus estudis de llicenciatura, l'obra fa un repàs de la construcció del temple, des de la primitiva església protogòtica del segle XIII, de la qual es conserva una part de la nau a la zona d'accés, fins a les últimes actuacions dutes a terme a finals del segle XX. L'acte, presentat per Pere Muñoz, historiador i coordinador de publicacions de l'Associació La Cana, s'inicià amb la intervenció del president de l'entitat, Jaume Masip. Aquest manifestà la seua satisfacció per la publicació d'aquesta obra, essent la primera que edita La Cana i amb la qual s'inicia una col·lecció, "Lo Pedrís", que estarà dedicada a elements patrimonials de Flix. A continuació intervingué Núria Grau, correctora editora, qui incidí sobretot en els aspectes estilístics de l'obra i la seua maquetació.\nFou la professora d'Història de l'Institut de Flix, Montse Monclús, l'encarregada de presentar amb més profunditat l'autor i el contingut del llibre. Montse Monclús coneixia bé Ireneu Visa, en haver-ne estat professora quan aquest cursà els estudis de secundària a Flix. Després de comentar el currículum assolit per l'autor, passà a descriure el contingut del llibre, tant pel que fa al text com a la interessant mostra gràfica entre fotografies, plànols i esquemes que conté l'obra, donant una visió complerta i força detallada del que ha estat l'evolució de l'església. Per la seua part, Ireneu Visa va explicar com va nàixer aquesta obra: com s'ha dit més amunt, inicialment fou un treball realitzat durant els seus estudis d'Història de l'Art, que acabà revisant i completant el seu contingut utilitzant diverses fonts escrites (documents d'arxiu i publicacions), orals i gràfiques.\nEn finalitzar l'acte, Ireneu Visa signà llibres a bona part dels presents que van adquirir exemplars de l'obra. Val a dir que l'acte comptà amb l'assistència d'unes 120 persones.\nAl dia següent, 8 d'octubre, s'efectuà una visita guiada a l'església. A través de diversos elements arquitectònics i les epigrafies amb dates existents en diversos punts de l'església, Ireneu Visa va descriure in situ les etapes evolutives de l'església, des de la primitiva església protogòtica fins al nou temple iniciat al segle XVI, indicant també altres elements d'interès.\nFinalment, l'11 d'octubre, Ireneu Visa completà aquest periple per l'església de Flix amb una xerrada que se centrà en els principals aspectes evolutius del temple, basant-se sobretot en imatges que ens permeten albirar els canvis haguts, especialment en la façana, des d'un dibuix de 1883 fins als nostres dies. També féu esment a alguns dels canvis experimentats a l'interior, igualment basats en imatges gràfiques, tenint en compte les poques fotografies -dos solament- que hi ha de l'interior realitzades abans de la Guerra Civil, i que permeten veure l'aspecte de l'antic retaule barroc de l'altar major i un dels dos púlpits, elements destruïts a l'inici d'aquell conflicte. També incidí en altres aspectes, com en el de les campanes i la instal·lació del primer rellotge de l'església.\nNo cal dir que després d'aquestes activitats sabem molt més de l'església de la nostra població, que tot i ser, com hem dit, l'edifici històric més important de Flix, fins ara en coneixíem poca cosa. Agraïm a Ireneu Visa la seua col·laboració i l'haver confiat en l'Associació La Cana per dur a terme la publicació del seu treball, llibre que recomanem la seua lectura on de ben segur descobrireu aspectes fins ara poc coneguts i fins i tot inèdits de l'església.\nAprofitem per recordar que resta pendent una de les activitats que s'havia programat al voltant del temple parroquial, concretament la xerrada "L'església de Flix en les visites pastorals" que havia d'impartir Josep Alanyà, i que va haver de ser ajornada per motius de salut del conferenciant. Oportunament s'informarà de la nova data d'aquest acte. Així mateix, val a dir que la xerrada estava basada en el llibre també publicat recentment per mossèn Alanyà, L'església i parròquia de l'Assumpció de Maria de Flix.\nPublicat per Jaume Masip Llop a 20:16\nEtiquetes de comentaris: Flix Patrimoni Històric., Jornades de Patrimoni\nCONEGUEM ELS NOSTRES VEÏNS: ASCÓ\nEntre ahir dissabte 16 de setembre i avui diumenge dia 17 han tingut lloc les dos primeres activitats de les IX Jornades de Patrimoni...\nEls Ibers 13, l’home.\nIgual que en el cas de la dona, el paper de l’home dins les estructures polítiques i socials ibèriques depenia del seu estatus personal o ...\nEls Ibers 9, La ceràmica.\nEls diferents tipus de producció ceràmica ibèrica permeten seguir l...\nFa deu anys, després d'assistir a les jornades de Tivissa, des de la Cana vàrem preparar un seguit d'articles sobre els ibers, molt ...\nPresentació del darrer llibre de Josep Sànchez Cervelló.\nEls Ibers 8, el teixit\nLes fonts escrites i la iconografia han aportat moltes dades sobre la indumentària ibèrica, destacant els vestits de lli i les capes d...\n79 anys del bombardeig sobre Flix del 23 de febrer de 1937.\nEntrada publicada en aquest bloc el febrer de 2012, llavors feia 75 anys. E ls primers en llançar bombes de mà des d’un avió varen ser e...


La Sandra Lázaro reconeix que encara està en “xoc”. Ahir sobre les 18h va rebre una trucada al fix de casa i, quan va despenjar el telèfon, va escoltar un to de veu “imperatiu” i “gens proper”: era Manuel Valls. La Sandra, fotògrafa de professió, estava escoltant el missatge de campanya gravat que el candidat a alcalde està enviant a través de trucades. De fet, ella no ha estat la primera a escoltar Manuel Valls a l’altre costat del telèfon, i alguns usuaris de Twitter han compartit la seva experiència amb l’alcaldable. El primer impuls va ser el de penjar, però la fotògrafa va voler escoltar el que l’ex-primer ministre francès li volia dir. “Em va picar la curiositat”, relata al TOT Barcelona.\nLa fotògrafa no ha estat l’única que ha rebut la trucada de Valls. Alguns dels que han pogut parlar amb el candidat per telèfon han compartit l’experiència a Twitter.\n@manuelvalls ets una autèntica màquina. Gràcies per la trucada però no penso votar-te. Si estás de acuerdo, pulsa 1… 😂😂😂 pic.twitter.com/2edGzX0vEr\nAdmet que li va sorprendre el contingut del missatge, que està centrat sobretot en els suposats problemes de seguretat de Barcelona. En la trucada, Lázaro recorda que el candidat acusava Ada Colau de la inseguretat a la ciutat. Però el que va sobtar més a la fotògrafa va ser el to de veu de Valls, que li va fer recordar als “discursos del franquisme“. “Potser és aquesta la intenció que té”, opina.\nMalgrat els esforços de l’ex-primer ministre francès per convèncer la Sandra, la fotògrafa argumenta que estan “políticament molt lluny”. És la primera vegada que rep una trucada d’aquest tipus, i creu que el missatge de Manuel Valls no serà efectiu, “ni tan sols amb els que tenen pensat votar per ell”.\nLes trucades no són l’únic mètode que ofereix Manuel Valls per apropar-se a la seva candidatura. A la pàgina web de la campanya els simpatitzants tenen l’opció de fer donacions al candidat, i si aporten 250€ podran assistir a un “sopar col·loqui” amb el candidat.\nxavi Desembre 14, 2018 | 14:10\nPepe Desembre 14, 2018 | 15:42


Cressi Sioux 75 comprar i ofertes a Scubastore\nDescripció Cressi Sioux 75\nSi busqueu senzillesa i eficiència o comenceu les vostres pràctiques de pesca submarina , el llançament Cressi Sioux 75 és una elecció excel·lent. Fiable, resistent i fàcil d’utilitzar, el Sioux es pot plantar contra rifles molt més complexos i d’alt rendiment.\nAmb una adherència de cautxú dissenyada expertament, utilitzar el Sioux 75 esdevé tan simple com disparar. Un protector disparador de grans dimensions i un disparador d’acció suau proporcionen una sensació ergonòmica i altament còmoda a cada tret, mentre que el seu pany de seguretat impedeix que es dispari accidentalment.\nL’eix de la Sioux 75 està construït en un alumini anticorodal lleuger i no deformable. La capçalera del rifle està equipada amb elàstics de 13 mm, amb un excel·lent equilibri entre la força de tracció i la facilitat d’ús; també inclou un anell addicional que permet utilitzar una goma addicional per augmentar la potència de tir.\nArmes provocades i eficaçment provades, els punts forts dels canons de Sioux es troben en els excel·lents materials utilitzats, la seva fiabilitat, el fàcil coure i la relació qualitat preu favorable.\nEl barril està fet d'alumini anticorrodal lleuger i no deformable.\nLa inclinació de l'handgrip està dissenyada per a un tir perfecte i per a un objectiu ràpid i instintiu; aquesta està coberta de cautxú.\nEl sistema de disparo és molt suau i progressiu, i està equipat amb una captura de seguretat.\nUn anell fort per a la línia surt de la part inferior de l'empunyadura i, al capdavant, hi ha 2 dispositius de llançament de línia, el desencadenador de cilindrada de la bobina i una sella de ferrocarril de llança alguna cosa avançada.\nEl mocador té bandes estàndard de 13 mm, completes amb simples inclinats d'arc amb una relació adequada entre la facilitat de càrrega i l'embranzida cap endavant.\nEl musell està configurat per a la possible utilització d'una segona banda circular.\nL'eix de 6 mm de diàmetre ve amb una sola ala i dues malles d'arma.\nDescobreix Cressi Sioux 75 en estoc i al millor preu. Visita scubastore, la teva botiga online de material de submarinisme, i aconsegueix les millors ofertes sense sortir de casa. Et garantim el pagament totalment segur i enviament ràpid! Compra Cressi Sioux 75 ara mateix i completa el teu equipament. Gaudeix de l’esport i les teves activitats diàries al màxim!\nCaracterístiques Cressi Sioux 75\nSostenibilitat Cressi Sioux 75\nMolt bo i fiable, ideal per a principiants\nDe bona qualitat, molt satisfeta\nQuin carret hi ha cressi sioux 75?\nAquesta molt bé per al preu, a més per als que comencen és ideal ...\nBon producte d’una empresa excel·lent. Recomanat.\nMillor que una pistola mitjana\nUn servei excel·lent. Client molt satisfet. Tornaré a comprar. La pistola és millor que la mitjana, el centre del camp, tot bé. Les gomes són brossa total subministrada. Permeteu-me provar-ho i penjar més experiència. Afegiu diversos canons incloent el camo apache.Etc; Cadascú fa el seu treball en conseqüència. Aquest és bo, però no per a l'aigua blava.\nConfiguració del rodet\nPodem posar o afegir un rodet en això?\nHola! Sí, tens dues opcions segons la longitud del tub:\nTambé necessiteu la línia que es ven per separat:\nBé per a principiants\nPer a principiants molt bon preu\nMolt bon producte el recomano\nSuficient per disparar a les roques. Afegiu la segona goma per disparar peixos més grans.\nEstic feliç amb aquesta botiga profuctos originals si compleixen els recomano, l'únic que em trigo a arribar molt temps però a la fi va arribar i en molt bon estat gràcies scubasotre sóc fans de vostès.\nBon rifle, és fàcil de tornar a carregar.\nBon fusell, manejable\nbon fusell, manejable. Després de canviar-li les gomes i l'obús per un articulat millora notablement. Per pescar a poca aigua fenomenal, és molt manejable i té un bon disseny, s'adapata a la mà molt bé, molt ràpid. L'inconvenient és que de fàbrica porta unes gomes de 12 mm. crec, i que no valen gran cosa i l'obús no articulat, més fràgil també. Jo estic encantat amb Cressi.\nTOP I LLUM;\nmolt satisfet amb l'article, el va enviar va estar dins dels dies establerts. els hi recomano a tots\n4a vegada comprant aquesta pistola específica. Ideal per a un principiant.\nBell Arpón, de fàcil càrrega, arribo molt ràpid, excel·lent atenció i rapidesa, sóc client assidu de Scubastore\nMolt manejable, bona qualitat Cressi. Longitud adequada per a mi. Vaig canviar les gomes per altres més gruixudes, i el obus per un articulat. De moment m'encanta. El servei de la botiga impecable. gràcies\nUn servei excel·lent i un excel·lent producte arribat a temps\nMolt bon servei i bons preus, el fusell està molt bé, jo recomano comprar a part unes gomes S45 de 18,5 per que les de sèrie són més aviat fluixes, per la resta molt bon producte\nArma perfecta per a la caça de gamma mitjana ....\nBon dia. Teniu dropshipping des de Filipines\nО Добная рукоятка. Никогда не подводило. Радует доступность запасных частей. Рекомендую!\nMolt bon Rifle, acaba de arribar-me, encara no ho he fet servir Però de primera impressió es veu molt bé L'enviament a Puerto Rico vaig pensar que es trigaria més Però ha arribat a temps i ràpid! Recomano el producte cent per cent i la Botiga també, servei i atenció al client! Seguirem comprant en aquest Botiga online, Gràcies!


Soldadets: d’abril 2009\n23è Regiment d'Inf. austríac, Würzburg\nAustrian 23th Inf. Reg. "Würzburg"\nAB i WarModelling Miniatures, 15mm\nAquí teniu un altre regiment d'infanteria austro-hongarès de les Guerres del Francès, el 23è, conegut com a Würzburg. La unitat ha estat composada, com de costum, per una combinació de figures de l'excel·lent firma AB les de l'antiga Fantassin (avui anomenada WarModelling). La bandera ha estat pintada sobre una fina làmina d'estany procedent de l'envoltori d'una ampolla de vi o cava, com sempre. Igual com amb les de segle XVIII, acostumo a emplaquetar els meus regiments napoleònics segons el sistema i mides de Principles of War (PoW), a base de 3 bases de 3 figures per batalló/regiment. No hi ha altres particularitats a explicar, així que m'estic de clavar-vos-en la pallissa; podeu observar les miniatures amb més detall clicant damunt cada imatge, com sempre.\nPublicat per Soldadets a 20:34 0 comentaris\nEtiquetes de comentaris: 15mm, AB, austro-hongaresos, WarModelling\nPunic Wars Italic Mercenaries\nDonnington i Minifigs, 15mm\nAquestes són de les figures més antigues que tinc, que fins fa poc formaven part de diferents unitats que m'havia pintat temps enrere, sense massa traça i una finalitat no gaire concreta. Fa poc vaig decidir de repintar-les en una falanx hoplita de 6 bases, amb la intenció que formi part del meu projectat exèrcit siracusà de les Guerres Púniques, en qualitat de mercenaris itàlics. L'altre propòsit que tenia jo en ment era de comprovar fins a quin punt havia evolucionat la meva tècnica pictòrica, doncs podeu comprovar que l'esculptura de les figures de Donnington no és gaire lluïda i la veritat és que no m'agradaven massa, pintats amb la traça d'una dècada i mitja enrere. Tal com em pensava, una aplicació rigorosa i sense concessions de les llums i ombres han aconseguit realçar força l'aspecte de conjunt de la unitat, tot dissimulant algunes de les falles i imprecisions de les figures i posant de relleu les seves millors qualitats. O això em sembla a mi, si més no. Voldria aprofitar l'avinentesa per a comentar breument una pràctica que darrerament aplico de forma sistemàtica a totes les figures armades amb llances i piques: sempre substitueixo les llances de metall originals per unes altres que em fabrico jo, amb varetes de poliestirè de 0,75mm de diàmetre, de les que es venen en botigues de modelisme. D'aquesta forma m'asseguro que les llances conservaran la rectitud malgrat els accidents, a diferència del que sol passar amb les de metalls tous. I m'estalvio també haver de fer servir metalls rígids, amb els que massa sovint et punxes! Ah, una última nota: una de les figures no és de Donnington, sinó de la verteraníssima Minifigs: es tracta del guerrer que fa sona la trompa. Tot i l'antiguitat de la figura, sempre m'ha agradat aquesta postura, així que finalment l'hi he guardat un raconet!\nPublicat per Soldadets a 19:53 0 comentaris\nEtiquetes de comentaris: 15mm, Antics grecs, Donnington, Minifigs\nAlmughavars Catalan Company\nEureka, Alain Touller, Essex, Irregular i Minifigs, 15mm\nLa casa australiana Eureka Miniatures va treure al mercat recentment tota una línia d'almogàvers en 15mm, que en la meva opinió suposa una petita revolució per als amants de la Gran Companyia Catalana i exèrcits medievals catalano-aragonesos o bizantins; la innegable qualitat de les figures, unida a una elevada varietat de models (16 postures diferents, a més de variants menors d'equipament), permet convertir la pintura d'una host d'almogàvers com aquesta (6 bases de 3 figures cadascuna) en tot un plaer: A la unitat de les fotos, només hi ha dues figures iguals!! Per als qui ens agrada pintar soldadets, això és una veritable delícia. Podeu comprovar que la unitat no conté només figures de la firma Eureka, sinó que també n'hi ha d'altres marques: dues d'Essex (les que porten escut pintat), una de Minifigs (la de darrera el capità), una d'Irregular (el ballester amb caputxa) i una d'Alain Touller (a la dreta del ballester). Totes elles resulten compatibles amb les d'Eureka, en la meva opinió, tot i que recomano no abusar de les mescles. Les que potser tinguin un aire general més semblant a les d'Eureka són les d'Alain Touller, si bé són més petites, com podeu veure. Diria que aquest recull de fotografies permet fer-se una bona idea de totes aquestes relacions. La primera foto permet també apreciar com queda una unitat composta essencialment per figures d'Eureka al costat d'una altra d'altres marques (la podeu veure en segon pla).\nPublicat per Soldadets a 23:19 0 comentaris\nEtiquetes de comentaris: 15mm, Alain Touller, Essex, Eureka, Irregular, Medievals catalans, Minifigs\n59è Regiment d'Inf. austríac, Beaulieu\nAustrian 59th Inf. Reg. "Beaulieu"\nAB, Old Glory i WarModelling Miniatures, 15mm\nHe de confessar que aquest és un dels exèrcits que més estic disfrutant pintant-lo, i això per dos motius principals: d'una banda, les figures. La qualitat esculptòrica de les figures d'Anthony Barton (AB) és simplement magnífica, inimitable. Sempre he dit que una bona figura es pinta sola, i no sense motiu, com es veu pels resultats finals amb aquest regiment d'infanteria austro-hongarès (való, concretament), el 59è, conegut com a Beaulieu. La gamma de colors a aplicar-hi és ben simple, doncs les úniques notes de color de la tropa són als cascs de cuir: el plomall groc i negre (colors d'Àustria) i el ram de fulles de roure a un costat. L'altre motiu de goig pintant aquest exèrcit en són, òbviament, les banderes, que exerceixen un considerable impacte visual sobre el conjunt de la unitat. Acostumo a fer la bandera amb material procedent d'envoltoris dels colls d'ampolla (em sembla que en diuen "camisa"); n'hi ha que tenen textura i consistència com de paper de plom, i resulten ideals per a aquesta tasca. Un cop retallat un requadre de la mida apropiada, l'enganxo al màstil amb pegament de cianocrilat durant la fase de preparació de la figura, de forma que a l'hora d'aplicar la imprimació la bandera queda també recoberta... i després ja només és qüestió de pintar-la!\nPublicat per Soldadets a 19:20 0 comentaris\nEtiquetes de comentaris: 15mm, AB, austro-hongaresos, Old Glory, WarModelling\nCompanyia de tancs BT-5 / BT-7\nCompany of BT-5 / BT-7 tanks\nQRF, Camelot i Old Glory, escala 1/100 (=15mm)\nAquest grupet de blindats soviètics que podeu veure a les imatges és una altra mostra de la meva predilecció per combinar miniatures de diferents marques en una sola unitat. El vehicle del centre, pintat de camuflatge hivernal, és un BT-7/1 metàl·lic de QRF, mentre que els pintats de color verd (un BT-7/2 i un BT-5) són de resina amb parts de metall, de Camelot. En segon terme hi ha dos BT-7/2 més d'Old Glory (que en realitat són d'una escala lleugerament més reduïda), també de metall. El camuflatge ha estat fet a pinzell, seguint els consells dels manuals de FOW: primer he seguit tot el procés de pintar el casc de color verd, ombrejat i il·luminació inclosos. Després s'hi han aplicat clapes d'una mescla de verd i blanc lleugerament dil·luïda, que prefiguraran les taques de camuflatge; sobre aquestes, s'hi ha superposat una segona capa en blanc, procurant deixar un marge d'1 o 2 mil·límetres respecte a la capa anterior. Un cop fet això, s'ha procedit a seguir amb aquestes zones les mateixes passes d'ombrejat i il·luminació que per al color de fons. Finalment, s'ha fet un lleuger pizell sec en verd mig a les zones de contacte, per tal de difuminar-ne les línies, i s'hi ha aplicat un pinzell sec final amb color terra, per a donar la sensació de pols acumulada.\nPublicat per Soldadets a 19:21 0 comentaris\nEtiquetes de comentaris: 15mm, 2GM soviètics 1939-1945, Camelot, Old Glory, QRF\nCentúria de la CNT/FAI\nPlatoon of CNT/FAI Militia\nBUM, HPC/Bandera, Irregular i Barcino Miniatures, 20mm\nAquest agrupament de milícia anarquista de la Guerra d'Espanya ha estat realitzat amb figures dels tres principals fabricants de miniatures de metall que es dediquen a aquest període en l'escala 1/76-1/72 (20mm): les britàniques HPC/Bandera i Irregular, i la catalana Barcino Miniatures. També hi ha figures de plàstic de la controvertida Barcelona Universal Models (BUM), que són reconeixibles per ser més estilitzades i lleugerament més altes que la resta. He procurat no posar aquestes figures de plàstic en un extrem de la base sinó al seu centre, "protegides" per les de metall, més resistents a la manipulació.\nD'un primer cop d'ull es pot comprovar que, malgrat les seves òbvies diferències d'estil, les figures de totes aquestes cases són perfectament compatibles entre elles. A l'hora de mesclar-les en una mateixa unitat, només cal fer una mica de tria i ajuntar les més apropiades de cada marca... Constatar aquesta compatibilitat m'omple d'especial satisfacció, doncs sempre m'ha agradat mesclar figures de diferents marques, i no sempre resulta així de fàcil assolir bons resultats!\nEn aquesta unitat hi ha almenys una figura femenina de cada fabricant. Només la milícia anarquista disposava de dones combatents, però normalment no formaven unitats mixtes amb els homes, sinó separades de les masculines. Nogensmenys, he preferit "escampar" les meves milicianes de forma que no n'hi hagués mai més d'una en cada base. La metralladora és de plàstic, d'una capsa d'Atlantic dedicada a la Revolució Rusa (la mateixa que em va fornir el conductor del "Bilbao"). La unitat ha estat organitzada seguint la pauta donada al suplement de FOW "España en Llamas", damunt bases de fusta de balsa compatibles amb FOW, fabricades per Litko Aerosystems.\nPublicat per Soldadets a 9:11 0 comentaris\nEtiquetes de comentaris: 20mm, Bandera, Barcino, BUM, GCE republicans 1936-1939, Irregular\nAuto blindat "Bilbao"\nSCW "Bilbao" Armoured Car\nBarcino Miniatures, escala 1/76 (=20mm)\nL'exemplar d'aquesta foto és un model de metall a escala aproximada 1/76 (=20mm) de l'auto metrallador blindat "Bilbao" de la Guàrdia d'Assalt de la República Espanyola, produït per la firma catalana Barcino Miniatures, que em va ser proporcionat com a mostra pel seu propietari, Òscar Alcalde. Prèviament, l'Òscar m'havia fet arribar una col·lecció de fotografies, que vaig exposar al portal web The Catalan Wargames Resource (podeu veure-les aquí).\nEl muntatge del model no té cap complicació, doncs el casc és d'una sola peça, i només requereix polir algunes rebaves. Ara bé, vaig haver de resoldre un petit problema que el model presentava: la torreta no tenia cap forma de fixació al casc. Sorprenentment, l'esculptor havia oblidat aquest detall (que segurament ja haurà estat resolt amb posterioritat). Així que vaig haver d'improvisar a la part inferior de la torreta una espiga feta amb filferro gruixut, i perforar l'orifici corresponent al casc.\nA l'hora de pintar-lo, no vaig seguir cap pauta concreta: sobre una base de gris cendrós vaig aplicar taques verdes i brunes, fins a aconseguir un esquema tricolor aparentment prou verosímil. La figureta que acompanya el vehicle blindat és de plàstic, prové d'una capsa de la casa Atlantic sobre la Revolució Russa i per les seves mides em va semblar prou adient per a fer de conductor del vehicle. Està pintada amb un esquema de colors basat en el de la Guàrdia d'Assalt republicana.\nPublicat per Soldadets a 21:04 0 comentaris\nEtiquetes de comentaris: 20mm, Barcino, GCE republicans 1936-1939\nOpel Blitz (de la Guerra d'Espanya?)\nSCW Nationalist Opel Blitz truck\nPegasus Hobbies, escala 1/72 (=20mm)\nEn realitat, no és gaire probable que l'exèrcit feixista de 1936-1939 disposés d'aquest excel·lent camió lleuger, l'Opel Blitz d'1,5 tones, que anys més tard esdevindria la bèstia de càrrega per excel·lència de la Wehrmacht. Nogensmenys, no em va semblar descabellat pintar aquest bonic model com de l'exèrcit feixista espanyol, davant l'evidència que les tropes de Franco havien estat equipades amb d'altres camions alemanys, com l'Einheitsdiesel o el Mercedes Benz. Concretament, aquest és un model de plàstic a escala 1/72 (=20mm) de la casa Pegasus Hobbies. Fet en una modalitat de plàstic força resistent i amb molt poques peces, és una maqueta molt fàcil de muntar i prou correcte, ideal per als jugadors de wargame. Només hi he trobat a faltar l'absència de fars davanters. Quant al treball de pintura, no és cap gran meravella, però fa patxoca, oi?\nPublicat per Soldadets a 23:06 0 comentaris\nEtiquetes de comentaris: 20mm, GCE feixistes 1936-1939, Pegasus Hobbies\nSecció d'un Terç de Requetés\nPlatoon of a Carlist Tercio\nHPC/Bandera i Irregular Miniatures, 20mm\nAgrupació d'infanteria carlina de la Guerra d'Espanya, majoritàriament muntada a partir de figures de la casa HPC/Bandera Miniatures, amb alguns elements de la veterana Irregular Miniatures -ambdues britàniques. S'ha mirat de seguir l'esquema de colors proporcionat al llibre d'uniformes de la GCE de José M. Bueno, amb una evident concessió a l'estètica en detriment del rigor històric en allò que respecta a les boines. En realitat, aquesta mena de boines era reversible: vermelles d'un costat, i de color caqui per l'altre. Es fa difícil de creure que en la realitat els soldats carlins portessin en campanya les boines pel costat vermell, perquè això els hauria convertit en blancs evidents; però és una peça de roba molt distintiva, i a l'hora de pintar ninotets i jugar-hi costa resistir-se a exhibir-los amb la boina vermella... Per a reconciliar-me amb la correcció històrica, una part dels soldats ha estat pintada lluïnt boines de color caqui. La unitat ha estat organitzada seguint la pauta donada al suplement de FOW "España en Llamas", damunt bases de fusta de balsa compatibles amb FOW, fabricades per Litko Aerosystems.\nPublicat per Soldadets a 0:25 2 comentaris\nEtiquetes de comentaris: 20mm, Bandera, GCE feixistes 1936-1939, Irregular


Desplaçament artistes - Institut Ramon Llull – Llengua i cultura catalanes\nSubvencions per a desplaçament d'artistes fora del domini lingüístic 2014\nPublicat al DOGC el 30 de desembre de 2013.\nModificacions al DOGC 24 de març 2014.\nL'objecte d’aquesta convocatòria és regir la concessió de subvencions per afavorir i impulsar la presència fora del domini lingüístic de la creació cultural de Catalunya que es dugui a terme durant l’any de la convocatòria per a la realització d’actuacions de les disciplines de música, teatre, circ, dansa i arts visuals.\nLes despeses subvencionables són únicament i exclusiva les derivades del concepte estricte de desplaçament i transport de la càrrega.\nÉs imprescindible que el sol·licitant consulti les bases i les resolucions de la convocatòria.\nÉs imprescindible que els formularis siguin els de l'any 2014, els nous formularis modificats després del 24 de març. No s'admeten formularis anteriors.\nLes sol·licituds s’han de presentar, d’acord amb el formulari normalitzat, per mitjans telemàtics a la seu electrònica de l’Institut Ramon Llull (http://oficinavirtual.llull.cat/ov), utilitzant els sistemes de signatura electrònica corresponents, o bé al registre de la seu de Barcelona (Avinguda Diagonal, 373, 08008 Barcelona) o bé en qualsevol dels registres i oficines que estableix l’article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú. En el cas de presentar la sol·licitud en paper, el formulari normalitzat es troba al registre de l’Institut Ramon Llull i a Internet a la pàgina web http://www.llull.cat adreçat al/a la director/a de l’Institut Ramon Llull.\nÉs imprescindible que el sol·licitant consulti les bases i la resolució de la convocatòria 2014\nTotes les persones físiques domiciliades a Catalunya o domiciliades fora de Catalunya i que conservin el veïnatge civil català.\nLes empreses, associacions i altres persones jurídiques legalment constituïdes domiciliades a Catalunya.\nCol·lectius d’artistes sense personalitat jurídica per a projectes conjunts, sempre que tots els seus membres reuneixin les condicions exigides en aquestes bases.\nNo poden optar a aquestes subvencions els organismes públics.\nLes galeries d'art poden sol·licitar subvencions?\nNomés per desplaçament i per transport de la càrrega per a exposicions que tinguin com a objectiu difondre l'obra d'un o més artistes catalans, exceptuant les exposicions dins dels estands de les galeries a les fires comercials.\nQuè s'ha de presentar si es tracte d'un col·lectiu d'artistes sense personalitat jurídica?\nCal aportar la documentació necessària per tal d’acreditar que tots els membres reuneixen els requisits que estableixen aquestes bases. El/La signant de la sol·licitud ha d’acreditar la representació dels membres del col·lectiu mitjançant un poder notarial en el qual consti la seva designació com a representant i l’apoderament del col·lectiu per sol·licitar, gestionar i, si escau, percebre l’ajut corresponent. Aquest poder notarial ha de tenir data anterior o igual a la data de la sol·licitud.\nPer quins conceptes es pot demanar la subvenció?\nPer a la realització d’actuacions fora del domini lingüístic català que es dugui a terme durant l’any de la convocatòria de les disciplines de música, teatre, circ i dansa.\nPer artistes visuals: per a la realització d’exposicions aïllades i/o itineràncies d’exposicions fora del domini lingüístic.\nQuins conceptes són subvencionables?\nPer artistes visuals: se subvenciona el transport de la càrrega i el desplaçament de l’artista i/o el/la comissari/ària per assistir a la inauguració de l’exposició. L’artista, el col·lectiu artístic o el/la comissari/ària pot viatjar amb un tècnic com a màxim.\nQuins conceptes no són subvencionables?\nLes activitats que no estiguin incloses dins un circuit professional.\nEls tallers i les residències.\nL’assistència i la participació en congressos, jornades, conferències, seminaris, esdeveniments de caràcter acadèmic, esdeveniments organitzats en l’àmbit docent o bé en el marc de cursos o tallers de formació.\nLa participació a cavalcades amb motiu de la celebració del carnaval i/o de la nit de Reis.\nLes activitats emmarcades en l’àmbit de la cultura popular i tradicional.\nEls caixets, les dietes, els allotjaments, els visats, els tiquets de combustible, els embalatges, els pàrkings i altres despeses de caràcter complementari.\nEn cap cas no se subvencionen els bitllets en classe preferent.\nNo són objecte d’aquesta convocatòria els viatges preparatoris previs a la inauguració de les activitats.\nSi no es percep cap retribució econòmica per l'actuació, es pot demanar la subvenció?\nNo són objecte d’aquesta convocatòria les activitats que no percebin cap retribució econòmica en concepte de caixet, honoraris i taquilla, ni les que siguin de caràcter estrictament promocional en circuits que no tinguin com a objecte principal de la seva activitat l’exhibició comercial o la programació estable d’espectacles i/o concerts.\nQuin és l'import mínim subvencionable?\nL’import mínim subvencionable per cada activitat és de tres-cents euros (300€). En el cas de les sol·licituds on el desplaçament es fa per mitjans terrestres i es computa el quilometratge, l’import mínim subvencionable és de dos-cents euros (200€).\nL’import màxim anual que es concedeix per artista és de catorze mil euros (14.000 €).\nL’import màxim que es concedeix per sol·licitud és de deu mil euros (10.000 €).\nQuantes sol·licituds es poden demanar per activitat?\nS’ha de presentar una sol·licitud per cada activitat que dugui a terme l’artista durant l’any de la convocatòria. S’entén també com a una activitat la realització d’una gira.\nQuan l’objecte de l’activitat sigui la presentació d’un projecte, espectacle o concert produït per un col·lectiu (grups amb més d’un integrant), s’ha de presentar una única sol·licitud per a tots els integrants. En aquest punt no s’inclouen els/les artistes que el festival o l’equipament contracti separadament.\nEs poden presentar fins a un màxim de 4 sol·licituds per artista i any. Si aquestes sol·licituds han estat desestimades, excloses o denegades també comptabilitzen.\nQuan s'ha de presentar la sol·licitud?\nLes sol·licituds s’han de presentar obligatòriament com a mínim 3 mesos abans de l’inici de l’activitat. S’entén per inici de l’activitat la data de la primera activitat que consta en el contracte o en la carta d’invitació. Per exemple, si l’activitat comença el 15 de maig l’últim dia per presentar la sol·licitud és el 14 de febrer.\nQuines conseqüències té que l'últim dia per presentar la sol·licitud sigui un dia inhàbil (diumenge o festiu)?\nQuan l’últim dia del termini sigui inhàbil, s’entén prorrogat al primer dia hàbil següent.\nEn quin cas no s'ha de presentar la sol•licitud tres mesos abans de l'inici de l'activitat?\nPer a activitats que es duguin a terme durant els mesos de gener, febrer, març i fins el 21 d’abril, per bé que aquestes s’hauran de presentar en qualsevol cas abans que es realitzi l’activitat.\nLes sol·licituds de subvencions per a activitats que s’hagin dut a terme durant el mes de gener, es podien presentar un cop feta l’activitat i màxim fins el 31 de gener de 2014.\nQuin és l'últim dia que es pot presentar la sol·licitud?\nEl 30 de maig de 2014.\nEn el cas de presentar la sol·licitud en paper, la sol·licitud s’ha de presentar bé al registre de la seu de Barcelona (Avinguda Diagonal, 373, 08008 Barcelona) bé en qualsevol dels registres i oficines que estableix l’article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú.\nLes sol·licituds també es poden presentar per mitjans telemàtics a la seu electrònica de l’Institut Ramon Llull (https://oficinavirtual.llull.cat/ov), utilitzant els sistemes de signatura electrònica corresponents.\nEs pot enviar la sol·licitud per correu postal?\nSi s’opta per enviar la sol·licitud des d’una oficina de correus, i per tal que quedi constància de la data d’enviament, s’ha de fer en sobre obert perquè la sol·licitud sigui datada i segellada pel personal de l’oficina de correus abans de ser certificada (correu administratiu).\nQuè s'ha de presentar amb la sol·licitud?\nA banda de la documentació administrativa (que està especificada en el punt 5.1 de les bases i que és obligatòria) cal adjuntar també:\nDocumentació que acrediti la trajectòria del grup o artista.\nPressupost detallat segons el formulari facilitat per l’Institut (annex I - Pressupost) de les despeses del desplaçament i/o de la càrrega, si és el cas, que ha d’incloure un pla de finançament, amb el detall de les despeses previstes, dels ingressos i les fonts de finançament, així com la quantia de la subvenció que se sol·licita.\nMemòria explicativa de les activitats amb inclusió dels llocs on es duran a terme i el calendari d’aquestes activitats (Annex II – Memòria).\nContracte del sol·licitant amb el festival o equipament on es du a terme l’activitat. El contracte ha de fer referència expressa a l’aportació econòmica que assumeix el festival, equipament cultural, el lloc i la/les data/es, número d’actuacions/durada de l’activitat i el catxet/honoraris i al cost i pagament dels desplaçaments. En el cas que l’entitat programadora assumeixi una part del cost dels viatges i/o transport de la càrrega caldrà que s’especifiqui quin és l’import que paga per aquest concepte.\nÚnicament en el cas que el contracte no estigui signat per ambdues parts, carta d’invitació, del representant del festival, equipament cultural, etc. on s’hagi de dur a terme l’activitat, segons el formulari facilitat per l’Institut Ramon Llull (Annex V- Carta d’invitació) que es troba a la pàgina web de l’Institut (www.llull.cat).\nFull de transferència bancària degudament complimentat, el titular del compte ha de ser el mateix que el sol·licitant de la subvenció.\nProjectes d’arts escèniques\nUn vídeo de l’espectacle per al qual se sol·licita la subvenció, sempre en suport digital (CD, DVD), excepte en el cas que aquesta documentació ja hagi estat lliurada a l’Institut Ramon Llull. Aquesta documentació no es retorna al/a la sol·licitant.\nL’últim treball editat, sempre en suport digital (CD, DVD), excepte en el cas que aquesta documentació ja hagi estat lliurada a l’Institut Ramon Llull. Aquesta documentació no es retorna al/a la sol·licitant.\nProjectes d’arts visuals\nDocumentació que acrediti la trajectòria de l’artista o col·lectiu.\nLa carta d’invitació la qual ha de fer referència expressa del lloc i la /les data /es, número de presentacions/durada de l’activitat i que no es paguen els desplaçaments segons el formulari facilitat per l’Institut Ramon Llull (Annex v- Carta d’invitació)\nEl catàleg i/o la documentació gràfica de l’obra de l’artista o de l’exposició, en paper, excepte en el cas que aquesta documentació ja hagi estat lliurada a l’Institut Ramon Llull. Aquesta documentació no es retorna al/a la sol·licitant.\nQuines conseqüències té que en la sol·licitud no hi hagi tota la documentació necessària?\nSi la sol·licitud no aporta tota la documentació establerta, es requerirà la persona interessada que en un termini de 10 dies hàbils, improrrogables, esmeni el defecte o aporti els documents preceptius. Si en aquest termini no s’aporta la documentació es considerarà que el sol·licitant desisteix de la petició i s’arxivarà la sol·licitud sense més tràmit.\nNo s’accepta la documentació que s’enviï per correu electrònic. Aquesta documentació s’ha de presentar al registre de l’IRL o per correu administratiu.\nCom es requerirà la documentació que manca?\nEl requeriment de la documentació es farà mitjançant una carta certificada o a través del sistema de notificació electrònic que ha entrat en funcionament aquest any. El consentiment per ser notificat electrònicament comporta l’acceptació de les següents condicions:\nEl sistema de notificació electrònica enviarà al sol·licitant un “avis de notificació” per correu electrònic i un SMS (opcional) informant-lo del dipòsit de la notificació. El correu i el SMS s’envia a títol merament informatiu.\nLes notificacions electròniques es podran consultar a la seu electrònica de l’Institut Ramon LLull. Per accedir al contingut de la notificació caldrà la identificació i autentificació amb un dels següents mecanismes:\namb un certificat digital acceptat\nmitjançant una contrasenya d’un sol ús, que s’enviarà al número de telèfon mòbil o adreça de correu electrònic indicats en aquesta sol·licitud.\nDes de l’emissió de l’avís de notificació es disposarà de 10 dies naturals per acceptar-la o rebutjar-la. Des del moment que s’accedeixi al contingut de la notificació, aquesta es considerarà efectuada. Si transcorregut aquest termini no s’ha accedit a la notificació, aquesta s’entendrà practicada i rebutjada. El tràmit es considerarà efectuat i seguirà el procediment\nCom es pot saber si la subvenció ha estat atorgada?\nLa resolució es notifica a través de la seva publicació a la seu electrònica de l’Institut Ramon Llull (https://oficinavirtual.llull.cat/ov) i als taulers d’anuncis de la seu de Barcelona (Avinguda Diagonal, 373, 08008 Barcelona) sens perjudici que es puguin utilitzar addicionalment altres mitjans electrònics. Aquesta publicació substitueix la notificació individual i té els mateixos efectes.\nEn quin termini s'ha de justificar la subvenció?\nEn el termini d'un mes a comptar a partir de l'endemà del dia de la notificació de la resolució d'atorgament de la subvenció.\nSi la subvenció ja ha estat notificada però l'activitat encara no s'ha realitzat, quan haig de justificar?\nDins el termini màxim d’un mes a comptar a partir de l’endemà de l’acabament de la darrera de les activitats subvencionades.\nQuè s'ha de presentar per justificar la subvenció? Nou!\nLes factures originals i fotocòpies, a nom del/de la beneficiari/ària, de les despeses subvencionables i la documentació acreditativa del pagament a nom del/de la beneficiari/ària. No s’accepten les justificacions si no van acompanyades de les fotocòpies corresponents. No s’admeten factures a nom de les entitats contractants, ni les factures emeses per aquestes entitats a nom del/de la sol·licitant per concepte de desplaçament i transport de càrrega.\nUna memòria valorativa o certificat conforme l’activitat s’ha realitzat en els termes que estableix la sol·licitud.\nTot el material de promoció que faci referència a l’activitat on aparegui el logotip de l’Institut Ramon Llull.\nCom s'han de presentar els justificants de la subvenció?\nAquesta documentació ha d’anar acompanyada d’una relació classificada de les despeses (identificació del creditor, import, data d’emissió i data de pagament). Aquesta relació s’ha de presentar seguint el model normalitzat (Annex III - Despeses).\nQuè passa si no es presenten els justificants de la subvenció pel total de l'import subvencionable? Nou!\nEn el cas que en els justificants presentats s'acrediti un import inferior a l'import subvencionable, l'import de la subvenció es reajustarà d'acord amb el percentatge d'atorgament que regia per a la seva concessió.\nQuines conseqüències té si no es presenta la justificació en termini?\nLa no presentació de la justificació en termini comportarà la revocació de la subvenció.\nEs pot presentar la justificació quan es presenta la sol·licitud?\nNo es poden presentar els justificants de l'activitat ni la relació de les despeses (annex III - Despeses) abans de la notificació de la resolució d'atorgament de la subvenció.\nEs pot modificar el projecte si ja s'ha presentat la sol·licitud?\nSi es produeixen canvis significatius s’han de notificar a l’Institut Ramon Llull (Annex IV). L’Institut Ramon Llull ha d’autoritzar expressament la modificació del projecte. Si en un termini de tres mesos l’Institut Ramon Llull no autoritza expressament la modificació de projecte s’entén desestimada la modificació.\nQuan es pot presentar una modificació de projecte? Nou!\nLa sol•licitud de modificació de projecte es pot plantejar només abans de l'inici de l'activitat que es vol modificar.\nNo es considera modificació de projecte l'increment del pressupost de l'activitat i per tant de la sol·licitud de subvenció.\nNo s'accepta com a modificació de projecte l'avançament de dates de realització de l'activitat que afectin al termini de presentació de sol·licituds.\nOn s'ha de posar el logotip de l'Institut Ramon Llull?\nEl logotip de l’Institut Ramon Llull ha de ser inclòs en el material de promoció que s’editi amb motiu de les activitats en termes d’igualtat respecte els logotips de les altres administracions públiques que puguin participar en el finançament de les activitats. Descarregar logo.\nEl fet de no incloure el logotip o la menció del suport de l’Institut Ramon Llull en les activitats subvencionades pot ser motiu de revocació. Aquesta obligació no és exigible en el cas que es faci la concessió de la subvenció un cop ja realitzada l’activitat, o si des de la data de la concessió fins al temps de realització de l’activitat el compliment d’aquesta obligació és materialment impossible. En tot cas, i sempre que per les raons esmentades no es pugui acomplir aquest requisit, el/la sol·licitant té l’obligació de comunicar-ho a l’Institut Ramon Llull abans de la realització de l’activitat.


PDF UN ARBRE EN UN NIU, UN NIU EN UN ARBRE\nA partir de dues vides paral·leles dun arbre i un ocell, el conte reflexiona sobre dos punts de vista diferents amb què es viu un mateix fet, i també sobre el pas del temps, sobre lamistat, sobre lamor, sobre la família, sobre la força de la natura... I, finalment, sobre com la infantesa ens pot marcar per a tota la vida.\n31 Gen. 2017 ... Els Agents Rurals asseguren que l'abella reina del rusc pot fer-ne de nous a prop de la zona quan deixi d'hivernar. S'alimenten de llavors, branques, baies, fruits dels arbres i arbust. Els agrada el ... L'arbre triat per fer el seu niu (a Barcelona) es la palmera datilera. A l'escola ...\n📙 Cocina de la crisis\n📙 Miguel hernández. Antología comentada\n📕 Vinos del mundo\n📚 El desarrollo y la educación de la mente: Escritos esenciales\nNiu і Arbre · Veure més » Branca. Ocell assegut a una branca La branca o el branc és la divisió (i les successives subdivisions) de la tija d'una planta, especialment del tronc d'un arbre. Nou!!: Niu і Branca · Veure més » Espècie. En biologia, una espècie és una de les unitats bàsiques de la biodiversitat. Nou!!: Niu і Espècie ...\nAquest arbre, que va complir la seva funció durant les vacances de Nadal, es pot conservar fàcilment fins a la primavera, i després es transporta a la caseta i es planta a terra obert. I podeu comprar un arbre de Nadal en miniatura i continuar cultivant-lo en un recipient, amb la cura adequada, actuarà com a decoració d'Any Nou durant més Parfaitement conforme à la réglementation en vigueur, la grille d’entourage d’arbre Niu bénéficie d’une peinture Oxyron promettant une excellente protection qui perdure dans le temps. Réalisée en fonte dont les perforations ne dépassent pas les 10 x 30 mm, la grille Niu à l’ aspect design donne du relief à tout environnement\nUn arbre ha estat l’àlbum guanyador del Premi Apila Primera Impressió 2019. Issuu company logo ... ocells que volava a prop va pensar que seria una bona idea construir-hi el niu .\nUN ARBRE EN UN NIU, UN NIU EN UN ARBRE, SALA, CARLES, 14,50€. A partir de dues vides paral·leles d'un arbre i un ocell, el conte reflexiona sobre dos punts de v... Hi ha llibres que agraden i llibres que enamoren. El nou conte infantil de l’autor gironí Carles Sala i Vila, Un arbre en un niu, Un niu en un arbre, és una d’aquelles obres que conviden a ser rellegides una…


El Liceu i el Consorci per a la Normalització Lingüística col·laboren per al foment de la llengua | Liceu Opera Barcelona\nBarcelona, 20 de març 2017. La presidenta del Consorci per a la Normalització Lingüística (CPNL), Ester Franquesa, i el director general de la Fundació del Gran Teatre del Liceu, Roger Guasch, han signat aquest matí un conveni de col·laboració amb la finalitat de fomentar l’ús social de la llengua catalana i de difondre el patrimoni, la llengua i la cultura catalanes a tota la població. Aquest conveni posa de manifest la voluntat explícita de les dues entitats de treballar activament i conjuntament, a través d’activitats de forment cultural adreçades a col·lectius vinculats amb el CPNL.\nDesprés de la signatura, Franquesa ha destacat que la voluntat del CPNL és apropar les persones que no tenen el català com a primera llengua a l’entorn cultural i que hi participin en igualtat de condicions que la resta de ciutadans. La signatura del conveni amb el Liceu és un bon exemple d’aquest trinomi llengua-cultura-equipaments culturals. A continuació, Guasch ha afirmat que “el Liceu és social o no serà” i que qualsevol iniciativa que permeti l’acostament del públic al Liceu és positiva per a la institució. Amb aquest conveni el Liceu col·labora amb la normalització lingüística, que permetrà trencar barreres.\nSegons s’estableix al conveni signat, el Gran Teatre del Liceu ofereix, en el marc del seu projecte social, avantatges i condicions especials per als alumnes dels cursos, les parelles lingüístiques del Voluntariat per la llengua i els treballadors del Consorci per assistir a les funcions de temporada i per a altres activitats de l’entitat com ara visites guiades.\nPer la seva banda, el CPNL es compromet a difondre entre els seus usuaris i a la societat en general l’adhesió del Gran Teatre del Liceu com a entitat col·laboradora del Consorci i donar a conèixer a través dels canals de comunicació dels 22 centres de normalització lingüística aquest acord de col·laboració.


Afegir vídeo i àudio al Numbers de l’iPad - Suport tècnic d'Apple (ES)\nAfegir vídeo i àudio al Numbers de l’iPad\nTambé pots gravar vídeo i àudio i afegir‑los al full de càlcul.\nAl full on vols afegir el vídeo o l’àudio, toca i, després, toca .\nToca el botó Reproduir del contingut multimèdia per reproduir-lo al full de càlcul.\nTambé pots copiar un arxiu de vídeo des d’un altre full de càlcul o des d’una altra aplicació.\nToca per seleccionar el vídeo al full.\nSi exportes el full de càlcul com a PDF, els sistemes de suport encara podran llegir les descripcions de vídeos. Consulta Exportar en altres formats d’arxiu al Numbers de l’iPad.\nPer afegir descripcions a una imatge o un dibuix, consulta Afegir una descripció d’imatge o Afegir una descripció a un dibuix. Per afegir un peu de foto al vídeo, consulta la secció Afegir un peu o títol a objectes al Numbers de l’iPad.\nSi exportes el full de càlcul com a PDF, els sistemes de suport encara podran llegir les descripcions d’àudios. Consulta Exportar en altres formats d’arxiu al Numbers de l’iPad.\nPer afegir descripcions a una imatge, un dibuix o un vídeo, consulta Afegir una descripció d’imatge, Afegir una descripció a un dibuix o Afegir una descripció a un vídeo. Per afegir un peu de foto al vídeo, consulta la secció Afegir un peu o títol a objectes al Numbers de l’iPad.\nPer configurar la reproducció en bucle o ajustar el volum de reproducció, consulta Editar vídeo i àudio al Numbers de l’iPad.\nVeure tambéAfegir una vora a un objecte o un full al Numbers de l’iPadUtilitzar els estils d’objecte al Numbers de l’iPadCol·locar i alinear objectes al Numbers de l’iPad


Les Basses - Levante-EMV\nrubén pastor 29.08.2020 | 20:03\nLes naus desaparegudes de la antiga Cooperativa Agralco. levante-emv\nLes naus desaparegudes de la antiga Cooperativa Agralco.\nEn la confluència dels carrers Taronger i la Unió planta el seu monument faller la Comissió de Les Basses, que té el seu precedent en la Comissió Fallera Unió–Taronger fundada l'any 1970 i que plantà monument gran l'any següent, tot i que eixe any ja s'havia plantat al carrer un monument infantil. La Comissió Fallera de Les Basses es constituí com a tal l'any 1980 plantant el seu primer monument l'any següent.\nLa Falla porta el nom del barri on es troba ubicada. El nom del mateix fa referència a la partida rural de les Basses, actualment englobada en l'extrem meridional del nucli urbà. Resta una xicoteta zona de l'antiga partida rural sense urbanitzar envoltada per la via CV-50, la carretera de Vilella i la senda dels Pescadors. Tulell (amb el camí Fondo), les Basses i Venècia sempre han sigut conegudes per ser les zones de la ciutat més baixes o fondes; els seus noms ja diuen molt de la seua particularitat principal. En la demarcació de la comissió fallera es troba l'Institut d'Ensenyament Mitjà Rei en Jaume ubicat en el barri de les Basses. Fou el primer Institut de la ciutat i s'inaugurà en la seua actual ubicació l'any 1965. Abans el centre tingué la seua seu en l'antic edifici de l'Escola Pia des de la seua instauració oficial l'any 1950. En 1955 fou aprovat que l'Institut portara el nom de Rey Don Jaime. Dins del complex docent es troba la seu de la UNED des de 1978. Al costat del'Institut es trobaven els edificis del Camp d'Experimentació Agrícola de l'antic Institut Laboral. El recinte fou inaugurat en 1955 i desaparegué en la dècada dels noranta del segle passat.\nL'actual demarcació de la comissió fallera fou el resultat d'una ampliació territorial aprovada en el VII Congrés Faller d'Alzira del 18 de noviembre de 2017. En eixe acord, i com a comissió conlindant, se li atorgà a la comissió fallera el sector urbanitzat on es troba el supermercat Family Cash des de l'any 2017.\nUn chiringuito convierte a Venècia en la playa de moda.\nTorres humanes del món: les forces d'Hèrcules venecianes.\nDe xiquet descalç a sabater de somnis.


Té lloc web de WordPress i escriure articles únics? Són els seus articles tan interessant i útil que la gent està disposada a pagar per ells? Si és així, els articles pagats plugin és per a vostè. Aquest connector bloqueja l'accés a determinats missatges / pàgines i demana usuari a pagar tarifa d'accés a través del PayPal. Com a administrador pot decidir bloquejar ja sigui part de l'article o article complet. No es requereix membresía, simplement pagar i obtenir accés. Una bona manera de monetitzar el vostre bloc (i talent). No ho és?\nLa millor manera de descriure com funciona el plugin és mostrar exemple viu. Feu clic a "Live Preview" o mira següent captura de pantalla. No és article d'alta qualitat en el lloc web de demostració. Pot purchse accés a tot article de "Comprar ara" clic. Després del pagament reeixit (acabat i buidat), rebrà enllaç d'accés per correu electrònic, que s'envia al seu correu electrònic de PayPal. Enllaç d'accés ha d'estar activat en l'import limitat de temps (definit per l'administrador).\n1. Instal·lar i activar el plugin. Un cop activat, es crea menú "Pagat articles" a la columna esquerra en l'àrea d'administració.\n2. Feu clic al menú del costat esquerre "Pagat Articles >>> Configuració" i els ajustos requerits fer. Estableixi els seus PayPal ID, preu predeterminat, plantilles de correu electrònic, etc. També pot personalitzar la "compra ara" carregant la seva pròpia imatge. Si us plau, miri la pantalla de sota per veure quin tipus d'ajustos que pot fer allà.\n3. Aneu a publicar editor / pàgina. Allà podrà veure la nova secció "Pagat article" (veure imatge a sota). En aquesta secció es pot activar el plugin i posar preu individual per a l'article. També pot utilitzar l'etiqueta ràpida <!--paidarticles_more--> per separar parts gratuïts i de pagament de l'article. Podeu inserir aquesta etiqueta ràpida pel botó fent clic amb el signe de dòlar. Si voleu bloquejar tot l'article, no utilitzeu l'etiqueta ràpida.\n4. Plugin també té opcions per administrar i crear enllaços d'accés, així com per veure les transaccions de pagament. Consell: si es treu enllaç d'accés, la persona que utilitza aquest enllaç perdre la seva / el seu accés.\nAixò és tot! Els articles pagats connectors comença a guanyar diners per a vostè!\nDarrera Actualització 16 de març 15\ncomerç, electrò, nic, comerç, electrò, nic, tots els articles, article, articles, contingut, monetitzar, monetitzar, diners, pagat, paypal, la prima, el benefici


Nova línia B21 - Àrea Metropolitana de Barcelona\n11.06.18 | Tema: Autobusos\nLa línia connecta l'estació de Rodalies de Sant Adrià de Besòs amb Via Trajana de Barcelona\nDilluns, 11 de juny, l'AMB ha presentat a Sant Adrià de Besòs la línia B21, que connecta l'estació de Rodalies del municipi amb Via Trajana de Barcelona, tot enllaçant diversos equipaments de Sant Adrià. Es posarà en marxa el dilluns 25 de juny, juntament amb l'entrada en servei de la propera fase de la nova xarxa de bus de Barcelona.\nConcretament, la nova línia B21, amb una freqüència de pas de 30 minuts, permet la connexió directa entre el barri Besòs i Via Trajana amb l'Hospital Esperit Sant, el CAP, l'Ajuntament de Sant Adrià, el mercat municipal, la biblioteca municipal així com amb l'estació de Rodalies de Sant Adrià.\nBigas ha explicat que "la B21 és un bus d'àmbit més urbà i de barri que recorre els dos marges del riu Besòs i que connecta amb Via Trajana, i dona accés als principals equipaments de Sant Adrià". Joan Maria Bigas també ha destacat i posat en valor el treball previ i l'intercanvi d'opinions entre l'AMB, l'Ajuntament i els veïns per posar en funcionament aquest servei.\nEn aquesta línia, Joan Callau ha indicat que "millorar la mobilitat és millorar la qualitat de vida dels ciutadans i ciutadanes, sobretot de la gent gran".\nLa B21 neix a partir de la creació de la nova línia V33, entre Diagonal Mar, La Maquinista i Santa Coloma, que entrarà en funcionament, també, el dia 25 de juny.\nLloc de la presentació Carrer de Ricart, 24, Sant Adrià de Besòs


Un metge denuncia la mort d’una dona amb càncer a Girona després d’una pseudoteràpia | Catalunya | EL PAÍS Catalunya\nLa pacient va arribar a l'hospital amb un pit “totalment putrefacte” després de renunciar al tractament mèdic\n20 JUL 2018 - 09:21\tCEST\nExterior de l'Hospital Universitari Doctor Josep Trueta de Girona. Agustín Ensesa\nUna dona ha mort a Girona després de presentar-se a l'Hospital Universitari Doctor Josep Trueta amb un pit “totalment putrefacte” per un càncer de mama que s'estava tractant amb pseudoteràpies, segons denuncia l'oncòleg que la va rebre a Urgències, Joaquim Bosch. La pacient, que encara no havia fet els 40 anys, tenia un tumor agressiu, dels anomenats triple negatiu, i havia rebutjat el tractament habitual amb quimioteràpia, cirurgia i radioteràpia per confiar en un curandero de Barcelona. “Va venir amb una bossa plena de pastilles, possiblement d'homeopatia”, recorda el metge.\nLa dona va acudir al desembre a Urgències per la febre causada per la infecció que tenia al pit, en carn viva. “I el teu terapeuta alternatiu, què et diu d'això?”, li va preguntar Bosch, assenyalant la putrefacció. “Diu que si surt fora de la pell és bo, perquè vol dir que s'està oxigenant”, li va respondre la pacient. Els oncòlegs van decidir operar-la pal·liativament i la dona, amb metàstasi avançada als ossos, va morir finalment fa dues setmanes, segons explica Bosch a aquest diari. El metge, de l'Institut Català d'Oncologia, no dona més detalls per respectar la privadesa de la pacient.\nEls curanderos “juguen amb la vida de les persones amb impunitat”, lamenta l’oncòleg Joaquim Bosch\nBosch —que ha denunciat el cas en el seu compte de Twitter amb una imatge molt dura— demana més implicació del Ministeri de Sanitat. L'oncòleg recorda el cas de Mario Rodríguez, un jove estudiant de Físiques que va morir amb 21 anys després d'abandonar el tractament contra la leucèmia que li havien indicat a l'hospital.\nEl gener passat, un jutge de València va absoldre d'homicidi per imprudència greu el curandero que el va tractar, José Ramón Llorente, que es presentava com un especialista en "medicina naturista i ortomolecular". "No constitueix l'objecte d'aquest procediment [...] si la denominada 'medicina natural' és una alternativa real i eficaç als tractaments mèdics que existeixen actualment contra el càncer", va afirmar la sentència del jutjat penal número 10. "El que aquí s'analitza és si es pot atribuir la mort del jove Mario a títol d'imprudència greu a l'acusat [...], la qual cosa, arran de les proves practicades i sobre la base de les consideracions exposades, s'ha de rebutjar", sostenia. Per al jutge, “les decisions últimes relatives al tractament, encertades o no, es van adoptar de forma lliure i conscient pel jove”.\nL'oncòleg Joaquim Bosch lamenta que la llei estigui “del costat dels curanderos” i demana canvis legislatius per lluitar contra ells. L'any passat, un estudi de la Universitat de Yale va mostrar que la mortalitat dels pacients amb càncer que escollien inicialment pseudoteràpies en lloc d'un tractament mèdic era fins a un 470% més elevada. Avui, el mateix equip ha publicat que les anomenades teràpies complementàries redueixen la supervivència fins i tot quan se segueix el tractament mèdic. Per a Bosch, els remeiers “juguen amb la vida de les persones amb impunitat”, mentre que si un metge fes el mateix “acabaria entre reixes”.\nMor un nen de set anys per una otitis tractada amb homeopatia


Operació Pinyata • [Squat!net]\nGirona: Crònica de la jornada de difusió del llibre “Contra la Democràcia”\nBy: R! - maig 4th, 2015 Filed under: Campaña, Noticies\nEl passat 23 d’abril, unes quantes anarquistes, vam decidir sortir al carrer a Girona coincidint amb la jornada estatal de difusió del llibre “Contra la democràcia” i especialment, en solidaritat amb totes les companyes anarquistes represaliades en les operacions policials “Pandora” i “Pinyata” i també amb les anarquistes, encara en presó preventiva, Monica i Francisco.\nCom que no demanem permís per ser lliures i menys per sortir al carrer, ens vam trobar amb l’insistència de la policia perquè marxéssim d’una de les plaçes més cèntriques de la ciutat tota plena d’associacions, de partits polítics, llibreries, editorials, col.legis i de diferents facultats universitàries. [Llegir més ]\nTags: Girona, Operació Pandora, Operació Pinyata\nPoc més tard han començat a arribar columnes de manifestants de Sant Andreu, del Poble Sec, de Sants i de Gràcia i ràpidament s’han començat a cantar consignes per demanar la llibertat de les detingudes i contra l’Estat i la Policia. Cap a dos quarts de nou, les persones concentrades han tallat el carrer Aragó i han marxat en manifestació, seguides de lluny per algunes furgonetes dels cossos antiavalots dels Mossos d’Esquadra. [Llegir més ]


L'he trobat avui, m'ha agradat i he pensat que estaria bé compartir-lo.\nD'aquí a no res passaré a engruixir l'exèrcit dels jubilats.\nDavant meu s'estén fins a l'horitzó una immensitat d'obres, i ja tinc disposats al paraigüer de l'entrada de casa la boina i el gaiato, eines indispensables per encarar aquest tram del camí.\nPer commemorar aquesta fausta circumstància he dedicat una estona de lleure a fer-me un punt de llibre. Sempre és bo a l'hora de buscar la pàgina per reprendre la lectura trobar alguna referència que ens recordi quatre tòpics essencials.\nPer si a algú més li pogués fer servei el meu punt, aquí el teniu.\nUn cop d'impressora i un parell de tisorades... et voilà!\nPublicat per Eumolp a 18:25 2 comentaris:\n...per recordar Goya.\nO per recuperar una instantània més d'estar per casa:\nI mira que costa poc d'entendre!\nPublicat per Eumolp a 18:11 1 comentari:\nDeu haver dit...\n...jo vaig passant.\nPublicat per Eumolp a 15:35 Cap comentari:\nTi pongas como ti pongas\nFa molts anys, a França o a Itàlia (ara no sabria dir-ho), em vaig firar una bonica carpeta amb reproduccions de gravats de Picasso. La vaig comprar pel nom de l'artista, no cal dir-ho, i perquè en aquells moments era una peça més en el meu particular trencaclosques antifranquista.\nHe guardat els gravats perquè sóc rateta. Llençar qualsevol rampoina equival a privar-me d'alguna peça més o menys indispensable de la meva estropellada anatomia.\nEl cas és, però, siguem sincers, que les vegades que he fullejat els gravats sempre he arribat a la mateixa conclusió: "Desastre estètic i pèssima adquisició".\nAvui que m'assabento que el Tribunal Crostitucional ha obert la porta a la represa de les corrides a casa nostra, he pensat que em podia rescabalar de la fatal inversió que vaig fer in illo tempore i he enllardufat un dels gravats amb una nota de color ad-hoc perquè m'ha semblat una discreta manera de posar-me a les banyes del brau: o et barrina un fill de puta amb pica o t'esclafa aquesta baluerna sòpita i emètica que gravita sobre el teu llom.\nMiro de continuar esperant que arribarà l'hora que ens espolsarem les mosques del damunt.\nNo crec en paradisos artificials, no. Però és que ja n'estic fins al capdamunt de dalt de tot de tifes ortopèdiques.\nPublicat per Eumolp a 17:51 2 comentaris:\nLa cosa del temps\nAquest matí (gràcies sien donades als òrgans rectors que han propiciat aital benefici) he pogut tenir un tast de l'elasticitat del temps.\nAmb el cul cosit a la cadira i la imaginació papallonejant a la recerca de terrenys més amables, he assistit a la meravella de les meravelles: tot és meravellós i més que ho serà. I que per molts anys ho sigui. I els minuts eren hores; i les hores, dies. I les paraules vessaven implacables i m'anaven colgant sense misericòrdia.\nQuan era petit, a l'estiu, em donaven unes ulleres i un tub. I em capbussava més feliç que una pelaia. Ara ja no hi ha tubs ( se'n diu snorkel, tros d'ignorant!). Però jo ja no em capbusso ni mai em capbussaria .\nEm limito a intentar surar. Amb paciència i bona voluntat. I recordant sempre les paraules profètiques de la meva estimada professora de filosofia: "Lo bueno, si breve, dos veces bueno".\nbolca el sentits.\nJOAN VINYOLI, VEN T D'ARAM\nPublicat per Eumolp a 17:14 Cap comentari:\nPodríem dir que avui ha començat alguna cosa. Que encara no sé massa quina és. Però que em venia de gust saludar d'alguna manera.\nPublicat per Eumolp a 21:33 Cap comentari:\nSempre he tingut una flaca especial per aquesta cançó de bressol.\nEspecialment pels versos que diuen "T'has de fer fort, fer-te gran de pressa. / Aprèn l'art de les armes i del ganivet. / Fill meu, has de protegir l'honor de la teva família / Petit meu, has de venjar ton pare."\nI és que en qüestió de maternitats, amors, criances i futurs, el ventall és infinit.\nGuardati stu figghiu meu quant'esti beddu,\nMúsica incidental per a un procés cap a la independència interpretat per l'Anna i les seves girls:\nPublicat per Eumolp a 22:21 Cap comentari:\ni si es dóna el cas que correm el perill de vèncer,\nfarem un truc a la CUP, que ens ho arregla en un plis-plas.\nPublicat per Eumolp a 19:05 Cap comentari: